Predkladacia správa

Ministerstvo vnútra Slovenskej republiky vypracovalo  na základe úlohy v bode B. 1 uznesenia vlády SR č. 1077 z 12. decembra 2007 informáciu o  postupe Ministerstva vnútra Slovenskej republiky  podľa zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného  majetku štátu,  pri zámenách nehnuteľného majetku štátu,  prevodoch nehnuteľného majetku štátu na základe uplatneného práva prednostnej kúpy alebo zákonného predkupného práva realizovaných rozpočtovými a  príspevkovými organizáciami, ku ktorým plní funkciu zriaďovateľa z hľadiska správy majetku štátu v období od 1. januára  2009 do 30. júna  2009.  

Prevody prebytočného nehnuteľného majetku štátu, prevody na základe uplatneného práva prednostnej kúpy alebo zákonného predkupného práva sa realizovali kúpnymi zmluvami, na ktoré bol vo všetkých prípadoch udelený súhlas Ministerstva financií Slovenskej republiky  podľa zákona o správe majetku štátu.
 
V rezorte ministerstva vnútra sa v sledovanom období uskutočnilo 82 prevodov vlastníctva nehnuteľného majetku štátu kúpnymi zmluvami, 8 výmien  nehnuteľného majetku štátu na základe zámenných zmlúv a 2 odplatné prevody správy nehnuteľného majetku štátu, na ktoré bol tiež udelený súhlas ministerstva financií podľa zákona o správe majetku štátu 

Prevody vlastníctva,  zámeny a odplatné prevody správy  nehnuteľného majetku štátu uskutočnené v štátnych rozpočtových a príspevkových organizáciách  sú uvedené v  prehľade. 

 Materiál má informatívny charakter, z uvedeného dôvodu nebol predložený na medzirezortné  pripomienkové konanie.

Predkladaná informácia nemá vplyv na verejné financie, zamestnanosť, štátny rozpočet, podnikateľské prostredie a  informatizáciu spoločnosti. Neovplyvňuje enviromentálnu  politiku  štátu.